Hadrianus Marius

thumb
Hadrianus Marius, natus die 8 septembris Mechliniae, frater Iani Secundi, et mortuus Bruxellae anno 1568, erat poeta Latinus saeculi sexti decimi.

Fratre Iano mortuo, edidit anno 1551 cum fratre Grudio pientissime fraterneque eius opera poetica.

Didicit domi cum patre iurisconsulto ius. Annis 1521-1522 studuit cum fratre Iano Secundo apud Andream Alciatum in urbe Avarico Biturigum (Bourges) in media Gallia.

Anno 1534 factus est advocatus apud Magnum Concilium Mechliniense. Anno 1538 duxit uxorem Elisabetham Blocciam. Anno 1541 factus est consiliarius in Curia Suprema Mechliniensi et postea consiliarius ordinarius Geldriae et Zutphenae.

 Opera 
Reliquit carmina latina posthuma, quorum melioris famae est "Cymba amoris".

Etiam notum est carmen epitaphium de fratre suo Iano Secundo, quod incisum est in imagine eius, facta secundum picturam Ioannis Scorelli et quod damus hic : 
Talis Ioannes oculis eram et ore Secundus,
Festinans quintam claudere Olympiadem ;
Praevenit cita mors. At, docti dextra Scorelli
Quam dederat, vitam laedere non potuit.

 Bibliographia 
 J.P. Guépin, De drie dichtende broers Grudius, Marius, Secundus in brieven, reisverslagen en gedichten, Groningen, 2000.
 A.M.M.Dekker, Janus Secundus (1511-1536). De tekstoverlevering van het tijdens zijn leven gepubliceerde werk, Nieuwkoop, 1986, p. 101-102 et p. 150. 
 J.P. Guépin, "Hadrianus Marius", in: Jan Bloemendal en Chris Heesakkers, eds., Bio-bibliografie van Nederlandse Humanisten. Digitale uitgave DWC/Huygens Instituut KNAW (Den Haag 2009).

Categoria:Nati saeculo 15 aut 16
Categoria:Mortui 1568
Categoria:Poetae Latini Nederlandiae
Categoria:Poetae Nederlandiae
Categoria:Auctores Latini Renascentiae
Categoria:Scriptores Nederlandiae